цялостно структурно адаптиране, за да се намалят разходите в резултат от верижния ефект върху различните засегнати категории. Поради това твърдението беше отхвърлено.
 5.6. Заключение относно причинно-следствената връзка
 (282)
 Нито руският внос (поради неговия малък обем), нито вносът от Япония, Южна Корея и Турция (поради неговите трансферни цени, които са дори по-високи от китайските) не са главната причина за вредата за промишлеността на Съюза. Равнището на експортните продажби на Съюза и изменението на разходите не са основната причина за ситуацията на вреда за Съюза. Тази ситуация не може да бъде обяснена и чрез други факти, например инвестирането в дейност по регенериране от страна на двама основни производители и изменението на продуктовия асортимент.
 (283)
 Поради това Комисията потвърди своите констатации от съображения 229 и 232 от регламента за временните мерки, че съществената вреда, нанесена на промишлеността на Съюза, е причинена от дъмпинговия внос от КНР, и че другите фактори, взети предвид поотделно и заедно, не са нарушили причинно-следствената връзка между дъмпинговия внос и понесената от промишлеността на Съюза вреда.
 6. ИНТЕРЕС НА СЪЮЗА
 6.1. Интерес на промишлеността на Съюза
 (284)
 Комисията потвърди своите временни заключения в съображения 234 и 235 от регламента за временните мерки, че налагането на мерки ще е в интерес на производителите от Съюза.
 (285)
 Aeolus Group и Pirelli, Giti Group и Kirkby считат, че намалено предлагане и по-висока цена на каркасите биха имали негативен ефект за бранша на регенерирането в Съюза. Според тях антидъмпинговите мерки по отношение на гумите от категории 1 и 2 биха повлияли отрицателно върху извършващите регенерация независими субекти от Съюза, които използват каркасите от тези категории в своите производствени линии. Giti Group излязоха със сходни твърдения и след разгласяването на окончателните заключения.
 (286)
 Комисията не приема тази оценка. Въпреки факта, че големи производители от Съюза са включили в стопанската си дейност и дейност за регенериране, много от техните каркаси продължават да се регенерират от независими дружества в Съюза. Освен това независими дружества от Съюза, извършващи регенерация, посочиха на Комисията, че понастоящем има свръхпредлагане на каркаси. По тяхна преценка много потребители смятат за по-евтино да купуват китайски гуми от ниска категория, отколкото да регенерират съществуващите. Това означава, че се налага да се изхвърлят много каркаси, които може да се регенерират. И най-важното, докато независими асоциации и извършващи регенериране дружества подкрепиха мерките, нито едно дружество от Съюза, извършващо регенериране, не излезе със становище против тези мерки. Това показва, че мерките са в интерес на бранша на регенерирането в Съюза.
 (287)
 След разгласяването на окончателните заключения CRIA и CCCMC заявиха, че един производител на регенерирани гуми от Съюза е посочил, че мерките не са в негов интерес. Това твърдение обаче не беше подкрепено с доказателства и беше отхвърлено.
 6.2. Интерес на потребителите и вносителите от Съюза
 (288)
 Aeolus Group и Pirelli, Giti Group и Heuver твърдят, че ако тези мерки бъдат приети, вносът от Китай ще намалее, което ще доведе до общ спад в предлагането. Това на свой ред ще доведе до спекулативно повишаване на цените във вреда на крайните потребители. Мерките за защита на промишлеността на